VV SsFZ, po prerokovaní na oddelených zasadnutiach a po zosumarizovaní jednotlivých hlasovaní dňa 19.11.2020, okrem iných:

**Zobral na vedomie:**

* kontrolu plnenia uznesení VV, vykonanú predsedom SsFZ,
* aktuálne informácie podané predsedom SsFZ zrokovania orgánov SFZ a iné,
* aktuálne informácie o stave prác na prestavbe budovy SsFZ podané predsedom SsFZ,

**Prerokoval:**

* správu, predloženú TMK SsFZ o plnení podmienky kvalifikácie trénerov, ktorú stanovuje RS SsFZ 2020/2021pre III. ligu,
* prípravu Konferencie SsFZ, ktorá sa v zmysle plánu orgánov SsFZ, mala uskutočniť 3.12.2020, konštatoval, že z dôvodu pretrvávania opatrení v súvislosti s pandémiou Covid 19, nie je možné uskutočniť konferencie v klasickej podobe,
* žiadosť TJ Družstevník Klenovec o odpustenie, resp. zníženie poplatku za odhlásenie družstva dospelých z V. ligy sk. D.

**Schválil:**

* uskutočnenie Konferencie SsFZ, v súlade s úpravou príslušných predpisov, formou hlasovania per rollam v priebehu druhého týždňa mesiaca december 2020, VV SsFZ predloží delegátom na posúdenie:
* správu o činnosti VV SsFZ od ostatnej podanej správy
* správu Revíznej komisie SsFZ
* návrh rozpočtu SsFZ na rok 2021,
* plán práce orgánov SsFZ na I. polrok 2021,
* príspevok na medzioblastné turnaje žiakov, ročník 2008 pre organizátorov jednotlivých turnajov aj účastníkov vo výške 200 € pre každý ObFZ,
* návrh nepokračovať v roku 2020 v projekte podpory Vybraných FK, ktoré obdržali v 1. etape projektu príspevok vo výške 1000 €,
* vzhľadom na špecifické okolnosti súvisiace s opatreniami proti šíreniu Covid 19 návrh na upustenie od projektu prípravky a propagácie futbalu v roku 2020,
* na základe žiadosti príspevok pre FO Tatran Sučany vo výške 300 €, na vydanie publikácie 100 rokov FO Tatran Sučany, po splnení náležitostí v zmysle dokumentu „Pravidlá poskytovania finančných príspevkov z prostriedkov SsFZ na podporu vydávania publikácií venovaných vzniku a histórii činnosti futbalových klubov v mestách a obciach regiónu stredného Slovenska“,
* na základe návrhu TMK, v prípade, že tréner FK Čadca, vedený v zápisoch z MFS ako tréner v jesennej časti, bude prijatý na najbližšie školenie UEFA A licencie a klub mu uhradí poplatok na toto školenie, upustí SsFZ od uplatnenia ďalšieho postihu. V opačnom prípade uplatní voči klubu postih v zmysle DP,
* informáciu predsedu SsFZ o ukončení búracích prác a ďalších prípravných prác pre prestavbu budovy DOM FUTBALU a súhlasil s úhradou konečnej faktúry za uvedené činnosti.
* VV SsFZ trvá na úhrade poplatku pre TJ Družstevník Klenovec v zmysle uznesenia VV z 1.10.2020, uloženého v súlade s RS SsFZ 2020/2021.